**PRAVILA I POSTUPAK**

**PRETHODNE PROVJERE ZNANJA I SPOSOBNOSTI KANDIDATA**

koji podnose prijavu na javni natječaj za prijam u službu u Upravni odjel za pravne i opće poslove Grada Bakra, na radno mjesto Savjetnika za imovinsko - pravne poslove

**Savjetnik za imovinsko - pravne poslove, 1 izvršitelj/ica, na neodređeno vrijeme.**

I.

Po dolasku na prethodnu provjeru znanja i sposobnosti, od kandidata će biti zatraženo predočavanje odgovarajuće identifikacijske isprave radi utvrđivanja identiteta.

Osobe koje ne mogu dokazati svoj identitet, kao i osobe koje nisu podnijele pravodobne i/ili uredne prijave i/ ili za koje je utvrđeno da ne ispunjavaju formalne uvjete natječaja, kao i osobe koje nisu podnijele prijavu na natječaj za radno mjesto za koje se provodi prethodna provjera znanja i sposobnosti, ne mogu pristupiti provjeri.

Za kandidata koji formalno ispunjava uvjete, a ne pristupi provjeri, uopće ili u zakazano vrijeme, ili tijekom njena trajanja odustane od iste, smatrati će se da je povukao prijavu na natječaj.

II.

Po utvrđivanju identiteta, kandidatima će biti podijeljena pitanja za pisano testiranje koje traje 45 minuta. Kandidati su se dužni pridržavati utvrđenog vremena testiranja.

III.

Za vrijeme pisanog testiranja kandidatima nije dopušteno:

* koristiti se bilo kakvom literaturom odnosno bilješkama,
* koristiti mobitel ili druga komunikacijska sredstva,
* napuštati prostoriju u kojoj se provodi provjera,
* razgovarati s ostalim kandidatima / kandidatkinjama ili na drugi način remetiti mir i red.

Ukoliko se kandidat ponaša neprimjereno i/ili prekrši neko od prethodno opisanih pravila, biti će zamoljen da se udalji sa testiranja, a njegov rezultat i rad povjerenstvo za provedbu natječaja neće bodovati.

IV.

Pisano testiranje se sastoji od testa sa ukupno 10 pitanja, a maksimalan broj bodova koji kandidati mogu ostvariti je 10 bodova.

Smatra se da su kandidati položili pisani test ako su ostvarili najmanje 50% bodova na provedenom testiranju.

V.

S kandidatima koji ostvare najmanje 50% bodova na pisanom testiranju, povjerenstvo za provedbu natječaja provest će intervju.

Povjerenstvo kroz intervju s kandidatima utvrđuje interese, profesionalne ciljeve i motivaciju kandidata za rad na radnom mjestu za koje su podnijeli prijavu.

Intervju se boduje na način kao i pisano testiranje, odnosno svakom kandidatu se dodjeljuje određeni broj bodova od 1 do 10.

VI.

Kandidati koji su pristupili prethodnoj provjeri znanja i sposobnosti imaju pravo uvida u rezultate provedenog postupka.

VII.

Nakon provedenog postupka prethodne provjere znanja i sposobnosti, povjerenstvo za provedbu javnog natječaja utvrđuje rang listu kandidata prema ukupnom broju bodova ostvarenog na pisanom testiranju i intervjuu te istu dostavlja pročelnici Upravnog odjela za pravne i opće poslove Grada Bakra uz izvješće o provedenom postupku koje potpisuju svi članovi povjerenstva.

Pročelnica Upravnog odjela za pravne i opće poslove Grada Bakra donijet će rješenje o prijmu u službu ili odluku o poništenju ovog javnog natječaja najkasnije u roku od 60 dana od isteka roka za podnošenje prijava, koje će biti dostavljeno svim kandidatima prijavljenim na javni natječaj koji su pristupili pismenoj provjeri znanja i sposobnosti.

KLASA: 112-01/25-01/2

URBROJ: 2170-2-04/4-25-6

Bakar, 11. veljače 2025.

Povjerenstvo za provedbu natječaja